Na temelju članka 27. i članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12 i 19/13), članka 32. Statuta Općine Ivanska („Službeni vjesnik Općine Ivanska“ broj 01/13 I 11/13 ) i članka 226. Zakona o obveznim odnosima („Narodne novine“ broj 35/05, 41/08 i 125/11), Općinsko vijeće Općine Ivanska donosi na svojoj 17. sjednici održanoj 30.11.2015. godine donosi

**O D L U K U**

o otpisu potraživanja dugovanja za komunalnu naknadu zbog

zastare

**Članak 1.**

 Ovom odlukom otpisuje se dugovanje za komunalnu naknadu starije od 3 (tri) godine od dana dospjelosti svakog pojedinog davanja, svim dužnicima koji su podnijeli zahtjev za otpis dugovanja s osnove komunalne naknade zbog zastare.

**Članak 2.**

 Temeljem ove Odluke otpisuje se ukupan iznos od 534.846,77 kuna za sve dužnike iz članka 1. ove Odluke.

**Članak 3.**

Ovlašćuje se Jedinstveni upravni odjel Općine Ivanska za provedbu ove Odluke.

Članak 4.

 Ova Odluka stupa na snagu 8 dana od dana objave u Službenom vjesniku Općine Ivanska.

BJELOVARSKO-BILOGORSKA ŽUPANIJA

OPĆINA IVANSKA

OPĆINSKO VIJEĆE

Klasa:011-01/15-01/29

Urbroj:2110/02-01-15-1

Ivanska, 30.11. 2015.

 PREDSJEDNICA:

 Ivana Peršić v.r.